paragraph_text: Foxy Lady je osmi studijski album američke pjevačice Cher koji je 10. srpnja 1972. izdala izdavačka kuća Kapp Records. Potaknuta uspjehom prethodnog albuma Gypsys, Tramps & Thieves Cher i na ovom albumu nastavlja suradnju sa Snuff Garrettom (producent), Al Cappom (aranžer) te Sonny Bonom, njenim tadašnjim suprugom kao pomoćnim producentom. Foxy Lady je drugi i posljednji album za Kapp Records. Album je promoviran na veoma popularnom "The Sonny & Cher Comedy Hour" showu. Po izlasku album je od strane kritike dobio pozitivne ocjene ali komercijalno nije uspio premašiti prethodni te je prodan u 400.000 primjeraka u Sjevernoj Americi.